சர்ப்பதோஷம் போக்குவாள்... சங்கடங்கள் நீக்குவாள்... சங்கரன்கோயில் கோமதி அம்மன். தமிழகத்தின் முக்கியமான சைவத் தலங்களில் ஒன்றாக சங்கரன்கோவிலில் உள்ள சங்கரநாராயண சுவாமி-கோமதி அம்பாள் திருக்கோவில் விளங்குகிறது. ’அரியும் சிவனும் ஒன்று’ என்கிற உன்னதமான தத்துவத்தை வெளிப்படுத்தும் கோவில் இது. ஊசி முனையில் ஒற்றைக் காலில் தவம் இருந்த கோமதி அம்பாளுக்கு சங்கரலிங்க சுவாமி, தனது உடலின் ஒருபகுதியை சங்கரராகவும் மறுபகுதியை நாராயணராகவும் மாற்றி சங்கரநாராயணர் கோலத்தில் காட்சி அளித்தார். இந்த அரிய நிகழ்ச்சியே ஆடித்தபசு திருவிழாவாக கொண்டாடப்பட்டு வருகிறது.